Olimpiër lank tjoekie toe oor dwelms | Netwerk24
05 November 2019 13:02
Die Nederlandse Olimpiese atleet Madiea Ghafoor is vir agt en ’n half jaar tronk toe gestuur nadat sy betrap is met dwelms ter waarde van bykans R38 miljoen.
Die atleet Madiea Ghafoor gaan lank tronk toe. Foto: Getty Images
Die 27-jarige Ghafoor is in Junie in hegtenis geneem toe Ecstasy en tik (crystal meth) in die kattebak van haar voertuig gevind is naby die dorp Elten in Duitsland.
Sy is by die grenspos by Elten vir ’n roetinesoektog voorgekeer, waar 50 kg Ecstasy en 2 kg tik in haar besit gevind is, tesame met €11 950 in kontant.
Dié atleet, wat Nederland in die 4 x 400 m-aflos by die Olimpiese Spele in Rio de Janeiro in 2016 verteenwoordig het, het skuld ontken. Sy sê sy het gedink dat sy middels vervoer wat as opkikkers vir atlete gebruik kan word.
“Ons is geskok deur die beskuldiging,” het die unie luidens ’n verklaring op hul webblad gesê.
Die unie sê dat die saak aan plaaslike owerhede oorhandig is, wat sal ondersoek instel om te bepaal in water mate die beleid teen opkikkers oortree is.
Meer oor: Olimpiese Spele | Dwelms | Atletiek | Verbode Middels | Madiea Ghafoor | Opkikkers
KYK: Rugby X soos sewes op opkikkers